ZAVOD ZA JAVNO ZDRAVSTVO «SVETI ROK»



VIROVITIČKO-PODRAVSKE ŽUPANIJE

Lj. Gaja 21, Virovitica; Tel./fax: 033/727-031, 781-401

[**www.zzjzvpz.hr**](http://www.zzjzvpz.hr/), e-mail: **zzjzvpz-uprava@zzjzvpz.hr**

MB 1080300 OIB 76860791838

URBROJ:2189-47-01-20-671

U Virovitici, 18. prosinca 2020. godine

**OBRAZLOŽENJE FINANCIJSKOG PLANA**

**ZA 2021. GODINU I PROJEKCIJA ZA 2022. I 2023. GODINU**

Virovitica, prosinac 2020. godine

**Obrazloženje Prijedloga Financijskog plana**

**Zavoda za javno zdravstvo Sveti Rok Virovitičko-podravske županije**

**za 2021. i projekcija za 2022. i 2023. godinu**

***I. Uvod – sažetak djelokruga rada***

Zavod za javno zdravstvo Sveti Rok Virovitičko-podravske županije (u daljnjem tekstu: Zavod) je zdravstvena ustanova za obavljanje preventivne primarne i specijalističko-dijagnostičke javnozdravstvene djelatnosti. Zavod svoje aktivnosti provodi kroz organizirano promicanje zdravlja, epidemiologiju, mikrobiologiju, javno zdravstvo, školsku medicinu, zdravstvenu ekologiju, zaštitu mentalnog zdravlja i prevenciju ovisnosti.

Za obavljanje i financiranje javnozdravstvenih aktivnosti Zavod sklapa ugovore s Hrvatskim zavodom za zdravstveno osiguranje (u daljnjem tekstu: HZZO), Ministarstvom zdravstva (u daljnjem tekstu:MZ), županijom, gradovima, općinama i drugim poslovnim subjektima.

Za financiranje jednog dijela rashoda vezanih za provođenje primarne zdravstvene zaštite, koja uključuje epidemiologiju zaraznih bolesti te kroničnih nezaraznih bolesti (glavarina za 2 tima), školske i adolescentne medicine (iznos sredstava se određuje prema broju djece), zdravstvenu zaštitu mentalnog zdravlja i prevenciju ovisnosti (glavarina za pola tima) te dijela specijalističko-dijagnostičke zdravstvene zaštite (utvrđena cijena za pojedinu uslugu) Zavod sklapa ugovor s HZZO-om. Broj timova, njihov stručni sastav i financijska sredstva utvrđena su određenim zakonskim propisima. Preostali dio rashoda, koji skoro u cijelosti obuhvaća provođenje aktivnosti zdravstvene ekologije i rashoda za upravljanje, administrativne poslove i poslove održavanja te jednog dijela direktnih materijalnih troškova i svih indirektnih troškova za aktivnosti ugovorene s HZZO-om, Zavod podmiruje iz vlastitih prihoda pružanjem usluga poslovnim subjektima sukladno važećoj zakonskoj regulativi.

Pri Zavodu djeluju i ispostave u Pitomači, Slatini i Orahovici, koje nemaju status podružnice.

***II. Obrazloženje programa, aktivnosti i projekata***

*Naziv programa:* **Provođenje preventivne zdravstvene zaštite pučanstva u Virovitičko**

**podravskoj županiji**

Program će se provoditi kroz slijedeće aktivnosti i projekte:

*Aktivnost:* **Epidemiologiju zaraznih bolesti te kroničnih nezaraznih bolesti**

*Aktivnost:* **Školska i adolescentna medicina**

*Aktivnost:* **Zdravstvena zaštita mentalnog zdravlja i prevencije ovisnosti**

*Aktivnost:* **Javno zdravstvo**

*Aktivnost:* **Zdravstvena ekologija**

*Aktivnost:* **Specijalističko-dijagnostička zdravstvena zaštita (mikrobiologija)**

*Aktivnost:* **Uprava s administrativno-tehničkim osobljem**

***Zakonska osnova***

Provođenje Programa u skladu je s zakonskom regulativom:Zakonom o zdravstvenoj zaštiti, Zakonom o obveznom zdravstvenom osiguranju, Zakonom o kvaliteti zdravstvene zaštite i socijalne skrbi, Nacionalnom strategijom razvoja zdravstva 2012.-2020., Planom i programom mjera zdravstvene zaštite iz obveznog zdravstvenog osiguranja te specifičnim zakonima, pravilnicima i ostalim dokumentima koji definiraju navedene aktivnosti unutar Programa kao i Planom rada Zavoda za javno zdravstvo Sveti Rok Virovitičko-podravske županije za 2021. godinu.

***Glavni cilj*** je očuvanje i unapređenje zdravlja te sprječavanje i rano otkrivanje bolesti.

***Specifični ciljevi su***:

* promicanje zdravlja i prevencija bolesti
* rano otkrivanje i sprečavanje širenja zaraznih bolesti
* rano otkrivanje nezaraznih bolesti
* unapređenje i zaštita duševnog stanja
* praćenje zdravstvenog stanja i unapređenje zdravlja djece i mladeži
* unapređenje zdravlja starijih
* osiguranje brze i pouzdane etiološke dijagnostike infekcija
* praćenje stanja i osiguravanje zdravog okoliša
* uvođenje i osiguranje sustava kvalitete
* potpuna informatizacija djelatnosti Zavoda
* trajno stručno usavršavanje zaposlenika
* poticanje znanstveno-istraživačkog rada

***Ishodište i pokazatelji na kojima se zasnivaju izračuni i ocjene potrebnih sredstava za provođenje redovne djelatnosti Zavoda***

Ukupni predviđeni prihodi i primici za obavljanje redovne djelatnosti Zavoda u **2021**. godini iznose **10.703.180,00** kn, od čega dva najveća dijela čine **vlastiti prihodi** odnosno prihodi od pruženih usluga u iznosu od 3.421.200,00 kn i **prihodi od HZZO-a na temelju ugovornih obveza u** iznosu od 5.070.000,00 kn. Zavod također ostvaruje prihode i iz nadležnog proračuna i to 1.770.255,00 kn decentraliziranih sredstava, gdje je 860.000,00 kn namijenjeno za otplatu kredita, 860.000,00 kn za kupnju PCR uređaja za detekciju virusa COVID 19, 50.255,00 kn za nabavu nefinancijske imovine i 30.000,00 kn za prevenciju ovisnosti.

Od proračuna koji nam nisu nadležni planirano je 391.725,00 kn (projekt Ministarstva zdravstva i tekuće pomoći temeljem prijenosa EU sredstava).

U projekciji za **2022.** planirano je ostvariti ukupno 10.081.200,00 kn prihoda poslovanja, iz vlastitih prihoda 3.400.000,00 kn, od prihoda iz nadležnog proračuna i HZZO-a 5.820.000,00 kn i iz ostalih izvora 861.200,00 kn. Za **2023**. planirano 10.061.200,00 kn, iz vlastitih prihoda 3.400.000,00 kn, iz nadležnog proračuna i HZZO-a 5.800.000,00 kn te iz ostalih izvora 861.200,00 kn.

**Financiranje prema izvorima financiranja**

**Aktivnosti Zavoda se financiraju iz pet (5) izvora financiranja:**

* **431 - Prihodi za posebne namjene – HZZO**
* **112 - Opći prihodi i primici – JLPRS**
* **521 i 522 - Pomoći (MZ i EU)**
* **311 - Vlastiti prihodi**
* **711 - Prihodi od prodaje ili zamjene nef.im. i naknade s naslova osiguranja**

**Rashodi za zaposlene** **(skupina 31)** iznose 6.270.590,00 kn. Navedeni rashodi financirati će se iz Prihoda za posebne namjene u iznosu 3.883.000,00 kn, 64.000,00 kn iz Pomoći i iz Vlastitih prihoda u iznosu 2.323.590,00.

U 2022. god. rashodi su planirani iznosu 6.323.650,00 kn, a u 2023. god. u iznosu 6.373.650,00 kn.

**Materijalni rashodi** **(skupina 32)** financirati će se većim dijelom od prihoda za posebne namjene (HZZO) i iz Vlastitih prihoda, zatim od prihoda iz nadležnog proračuna, Prihoda od prodaje ili zamjene nef. im. i naknade s naslova osiguranja i iz Pomoći (projekt „Rokovi super junaci protiv pretilosti i projekt koji provodi djelatnost za mentalno zdravlje).

Prihodi za posebne namjene - HZZO – 1.187.000,00 kn,

Opći prihodi i primici – JLPRS – 33.000,00 kn,

Pomoći – 161.000,00 kn,

Vlastiti prihodi – 1.661.365,00 kn,

Prihodi od prodaje ili zamjene nef.im. i naknade s naslova osiguranja – 20.000,00 kn.

**Financijski rashodi (skupina 34)** financirati će se iz Općih prihoda i primitaka – JLPRS i iz vlastitih prihoda.

Opći prihodi i primici – JLPRS – 97.000,00 kn,

Vlastiti prihodi – 11.500,00 kn.

**Rashodi za nabavu proizvedene dugotrajne imovine (razred 42)** financirati će se u **2021**. godini iz vlastitih prihoda u iznosu od 233.020,00 kn, iz općih prihoda i primitaka JLPRS 910.255,00 kn i iz Pomoći 166.725,00 kuna.

**Izdaci za otplatu glavnice primljenih kredita i zajmova** **(skupina 54)** financirati će se iz Općih prihoda i primitaka – JLPRS u iznosu 760.000,00.

***Redovna djelatnost Zavoda organizirana je kroz provođenje specifičnih aktivnosti unutar slijedećih službi Zavoda:***

**EPIDEMIOLOGIJA ZARAZNIH BOLESTI TE KRONIČNIH NEZARAZNIH BOLESTI**

***Opis aktivnosti***

Epidemiologija zaraznih bolesti te kroničnih nezaraznih bolesti podrazumijeva kontinuirano provođenje higijensko-epidemioloških mjera s epidemiološkom analizom stanja i po potrebi provođenje protuepidemijskih mjera za sprečavanje i suzbijanje zaraznih bolesti na području Virovitičko-podravske županije, provođenje neobaveznih cijepljenja, nadzor nad provođenjem obveznih cijepljenja i provedbom nadzora mjera dezinfekcije, dezinsekcije i deratizacije, raspodjelu obveznih cjepiva ordinacijama na primarnoj razini zdravstvene zaštite, zdravstvene preglede osoba pod zdravstvenim nadzorom, provođenje zdravstvenog odgoja i pružanje usluge subjektima u poslovanju s hranom prilikom uspostave i primjene samokontrole po načelima HACCP sustava kroz informacije, edukaciju, implementaciju, verifikaciju i laboratorijske analize.

***Zakonska osnova***

* Ugovor s HZZO-om o provođenju primarne zdravstvene zaštite iz obveznog zdravstvenog osiguranja (2 tima)
* Zakon o zaštiti pučanstva od zaraznih bolesti
* Pravilnik o načinu provođenja imunizacije, seroprofilakse i kemoprofilakse protiv zaraznih bolesti
* Zakon o hrani
* Pravilnik o načinu obavljanja zdravstvenih pregleda osoba pod zdravstvenim nadzorom
* Pravilnik o načinu stjecanja osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji i prometu namirnica

**Cilj 1. Smanjiti obolijevanje od tuberkuloze pravovremenom epidemiološkom obradom kontakta oboljelih**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2021.)*** | ***Ciljana vrijednost (2022.)*** | ***Ciljana vrijednost (2023.)*** |
| Pad stope incidencije oboljelih od tuberkuloze | Pravovremena obrada kontakata oboljelih od tuberkuloze rezultira manjim brojem novooboljelih kontakata | Stopa incidencije | 8,8/100.000 | Zavod – knjiga prijava zaraznih bolesti | 5,0/100.000 | 4,0/100.000 | 3,0/100.000 |

**Cilj 2. Sprečavanje obolijevanja zdravstvenih radnika od hepatitisa B i ugriženih osoba od bjesnoće**

Zahvaljujući provođenju preekspozicijskog i postekspozicijskog cijepljenja nema novooboljelih od hepatitisa B među zdravstvenim radnicima i ostalim grupama koje su pod povećanim rizikom zbog posla kojeg obavljaju.

Oboljelih od bjesnoće nema zbog rada antirabične stanice u kojoj se obrađuju svi ugrizi i ozljede od životinja. Svakodnevnom suradnjom s veterinarskim stanicama bjesnoća se drži van urbanih sredina.

**Cilj 3. Monitoring komaraca – invazivne vrste**

Na području Virovitičko-podravske županije tijekom 2020. godine nije se provodio nacionalni monitoring invazivnih vrsta komaraca iz razloga epidemije COVID 19.

Monitoring komaraca je sustavno praćenje komaraca, koje obuhvaća put njihovog širenja, njihovo razmnožavanje i nastanjivanje na odabranim područjima. Praćenjem brojnosti, vrsta i rasprostranjenosti dobivamo rezultate pomoću kojih možemo donositi pravovremene i valjane mjere dezinsekcije, a sve s ciljem smanjenja broja ovih napasnika i vektora zaraznih bolesti.

S epidemiološkog gledišta posebno nam je važno pratiti širenje invazivnih vrsta komaraca (kao što su komarci roda *Aedes*, npr. tigrasti komarac ili *Aedes albopictus*). Invazivne vrste komaraca su egzotične vrste koje se mogu nastaniti i širiti u našem okružju a imaju štetni utjecaj na ljudsko zdravlje. Urbana području sve više nastanjuju tzv. container-breeding mosquitoes odnosno komarci koji se razmnožavaju u svim vrstama spremnika, poput limenki, kanti ili bačvi, a najbolji je primjer tigrasti komarac.

Monitoring se vrši izlaganjem ovipozicijskih lovki (male tamne plastične posude s malom količinom ulivene vode – cca 3 dcl , biološkog insekticida/larvicida te umetnutom lesonitnom pločom), na zaklonjenim mjestima prema protokolu nacionalnog sustava praćenja invazivnih vrsta komaraca, te se vrši od početka lipnja, pa do kraja listopada, kad se zbog hladnog vremena prestaje sa sakupljanjem. Pri odabiru lokacija nastoji se obuhvatiti mjesta intenzivnog zadržavanja teretnih vozila, vulkanizerskih dvorišta, te većih vodenih površina u blizini naselja. Dinamika zamjene lesonitnih daščica je jednom u dva tjedna, te se pločice redovito šalju u službu DDD-a Zavoda za javno zdravstvo Osječko-baranjske županije na determinaciju i identifikaciju. Rezultati identifikacije redovito se šalju Hrvatskom zavodu za javno zdravstvo.

**Cilj 4. Procijepljenost u Virovitičko-podravskoj županiji**

Procijepljenost u predškolskoj dobi u Virovitičko-podravskoj županiji održava se na zavidnoj razini već dugi niz godina. Tijekom 2019. (podatke za 2020. godinu još nemamo budući je još u tijeku cijepljenje) postignuta je slijedeća procijepljenost (%):

DiTePer + Polio primo 98,06%

DiTePer + Polio revakcinacija I 97,86%

DiTePer + Polio revakcinacija II 97,89%

DiTe + Polio 99,48%

BCG 98,38%

Hepatitis B 99,74%

MoPaRu primo 96,57%

MoPaRu docjepa 97,81%

Rezultati su iznad zakonski određenih 95%.

Kontinuiranim nadzorom nad provedbom cijepljenja, edukacijom stanovništva te individualnim savjetovanjem osoba koje odbijaju cijepljenje postižu se željeni rezultati.

Za 2021. godinu očekuje se da će procijepljenost biti na istoj razini usprkos antivakcinalnom pokretu. Cilj je zadržati razinu procijepljenosti koja je iznad prosjeka za RH jer time onemogućujemo pojavu epidemija bolesti protiv kojih se cijepi.

Djelatnost za Epidemiologiju je nositelj projekta „Rokovi super junaci protiv pretilosti“ financiran iz europskog socijalnog fonda u iznosu 500.000,00 kuna. Iznos od 200.000,00 kn smo dobili kao predujam u 2019. Godini, ostatak sredstava dobiti ćemo u 2020. godini i 2021. godini. Cilj projekta je promicati zdravi način života utjecajem na životni stil i prehrambene navike djece, mladih i građana VPŽ radi prevencije vaskularnih i drugih kroničnih oboljenja. Svrha je projekta educirati djecu i mlade o opasnostima i posljedicama pretilosti za zdravlje.

Procjena nositelja je da je 30% djece pretilo ili s povećanom tjelesnom težinom.

Ciljne grupe su: pretila djeca od 7-15 godina i njihovi roditelji. Projektni rezultati doprinijeti će prevenciji vaskularnih bolesti i promociji zdravlja podizanjem svijesti, znanja i vještina sudionika projekta.

**ŠKOLSKA I ADOLESCENTNA MEDICINA**

***Opis aktivnosti***

Školska i adolescentna medicina podrazumijeva:

* provođenje obveznih cijepljenja učenika osnovnih i srednjih škola te studenata sukladno Provedbenom programu obveznog cijepljenja u Hrvatskoj
* obavljanje sistematskih i kontrolnih pregleda prije upisa u 1. razred osnovne škole, u 5. i 8. razredu osnovne škole, 1. razredu srednje škole i na 1. godini studija,
* obavljanje probira u 3. i 6. razredu osnovne škole praćenjem rasta i razvoja te pregleda vida i vida na boje odnosno kralježnice i stopala
* provođenje zdravstvenog odgoja prema definiranim temama (npr. zdrava prehrana, pubertet i higijena, prevencija ovisnosti, spolno prenosive bolesti, sprječavanje nasilja,…),
* rad u savjetovalištu (problemi vezani za učenje, kronične bolesti, reproduktivno zdravlje, mentalno zdravlje i rizična ponašanja) i povjerenstvima.

***Zakonska osnova***

* Ugovor s HZZO-om o provođenju primarne zdravstvene zaštite iz obveznog zdravstvenog osiguranja (2 tima). U 2020. godini doktorica koja je bila na specijalizaciji se vratila tako u 2021. godini imamo dva tima školske medicine.
* Provedbeni program obveznog cijepljenja u Hrvatskoj za 2021. godini
* Zakon o odgoju i obrazovanju u osnovnoj i srednjoj školi
* Zakon o zaštiti pučanstva od zaraznih bolesti
* Pravilnik o zdravstvenoj knjižici od rođenja do punoljetnosti
* Nacionalna strategija za sprječavanje štetne uporabe alkohola i alkoholom uzrokovanih poremećaja
* Nacionalna strategija zaštite mentalnog zdravlja
* Akcijski plan za jačanje nadzora nad duhanom

**JAVNO ZDRAVSTVENA ZAŠTITA I ZAŠTITA MENTALNOG ZDRAVLJA,**

**PREVENCIJE I IZVANBOLNIČKOG LIJEČENJA OVISNOSTI**

***Opis aktivnosti***

Javno zdravstvena zaštita podrazumijeva praćenje i ocjenu zdravstvenog stanja stanovništva i identifikaciju zdravstvenih problema i opasnosti za zdravlje stanovništva na području Virovitičko-podravske županije, prevenciju i rano otkrivanje raka u skladu s Nacionalnim programima, promicanje zdravlja i zaštitu mentalnog zdravlja s prevencijom ovisnosti.

Javno zdravstvena djelatnost prikuplja, kontrolira i analizira statistička izvješća iz područja zdravstva, uključujući bolesti ovisnosti na svom području za potrebe Hrvatskog zavoda za javno zdravstvo. Dostavlja mjesečna i godišnja izvješća o radu na suzbijanju ovisnosti HZJZ-u, HZZO-u i MZ. Također sudjeluje u planiranju, predlaganju i provođenju mjera sprečavanja, ranog otkrivanja i suzbijanja kroničnih masovnih bolesti uključujući i bolesti ovisnosti.

U 2020. godini HZZO nam za Djelatnost javnog zdravstva plaća za ½ tima. U 2021. godini doktor koji je poslan na specijalizaciju završava specijalizaciju tako da bi u 2021. Godini nakon polaganja specijalističkog ispita imali puni tim. U djelatnosti imamo zaposlenu jednu višu medicinsku sestru, doktora na specijalizaciji i vanjskog suradnika (doktor specijalist javnog zdravstva iz ZZJZ Osijek).

U 2020. godini Zavod je izabran za pilot projekt nacionalnog preventivnog programa ranog otkrivanja raka vrata maternice, ali iz razloga eoidemije COVID 19 se stalo sa provedbom navedenog programa.

***Ciljevi provedbe javnozdravstvene zaštite u trogodišnjem razdoblju s pokazateljima rezultata***

**Cilj 1. Povećanjem odaziva na probir za rak dojke, debelog crijeva i vrata maternice**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2021.)*** | ***Ciljana vrijednost (2022.)*** | ***Ciljana vrijednost (2023.)*** |
| Odaziv na probir za rak dojke (D),  Debelog crijeva (DC) i vrata maternice (VM) | Nastavak provedbe programa ranog otkrivanja raka i praćenje broja novootkrivenih malignih oboljenja po sijelima | Udio | 44%(D)  23%(DC)  0%(VM) | Zavod | 49%(D)  26%(DC)  45%(VM) | 52%(D)  28%(DC)  47%(VM) | 55%(D)  30%(DC)  49%(VM) |

Djelatnost za zdravstvenu zaštitu mentalnog zdravlja i prevencije ovisnosti radi na prevenciji, ranom otkrivanju i izvanbolničkom liječenju ovisnika. Dostavlja mjesečna i godišnja izvješća o radu na suzbijanju ovisnosti HZJZ-u, HZZO-u i MZ. Također surađuje sa zdravstvenim i drugim ustanovama i zdravstvenim radnicima u provedbi dijagnostike i liječenja bolesti ovisnosti te ustanovama socijalne skrbi na postupcima rehabilitacije i društvene integracije ovisnika. Djeluje na preventivnim aktivnostima zaštite mentalnog zdravlja. Provodi stručno znanstvena istraživanja iz područja ovisnosti na teritoriju županije. Djelatnost izrađuje i besplatno distribuira vlastite brošure, letke, knjige i ostale publikacije s područja ovisnosti i mentalnog zdravlja.

**Cilj 1. Poboljšanje obuhvata osoba tretmanom zbog uporabe sredstava ovisnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj***  ***Rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2021.)*** | ***Ciljana vrijednost (2022.)*** | ***Ciljana vrijednost (2023.)*** |
| Broj osoba u tretmanu | Povećanjem broja osoba u tretmanu prevenirati će se negativni socijalno-ekonomski društveni učinci zbog konzumiranja sredstava ovisnosti | Broj | 700 | Zavod | 740 | 790 | 830 |

***Zakonska osnova***

* Ugovor s HZZO-om o provođenju primarne zdravstvene zaštite iz obveznog zdravstvenog osiguranja
* Zakon o službenoj statistici
* Program statističkih istraživanja RH
* Godišnji provedbeni plan statističkih istraživanja RH
* Nacionalna strategija prevencije i ranog otkrivanja raka
* Nacionalna strategija za sprječavanje štetne uporabe alkohola i alkoholom uzrokovanih poremećaja
* Nacionalna strategijom zaštite mentalnog zdravlja
* Akcijski plan za jačanje nadzora nad duhanom
* Zakon o suzbijanju droga
* Kazneni zakon
* Prekršajni zakon
* Zakon o sudovima za mladež

**ZDRAVSTVENA EKOLOGIJA**

***Opis aktivnosti***

Zdravstvena ekologija obavlja fizikalno-kemijska i mikrobiološka ispitivanja zdravstvene ispravnosti i kakvoće voda, namirnica i predmeta opće uporabe, prati i ocjenjuje mikrobiološku čistoću i higijenu predmeta i objekata, provodi monitoring kakvoće vode za piće na području Virovitičko-podravske županije uz osiguranje kvalitete rada laboratorija.

Laboratorij zdravstvene ekologije osigurava kvalitetu rada prema Normi HRN EN ISO7IEC 17025 sa 25 akreditiranih metoda ispitivanja.

***Zakonska osnova***

* Zakon o vodi za ljudsku potrošnju
* Zakon o vodi
* Programu monitoringa u RH
* Zakon o hrani
* Zakon o higijeni hrane i mikrobiološkim kriterijima za hranu
* Zakon o prehrambenim i zdravstvenim tvrdnjama te hrani obogaćenoj nutrijentima
* Zakon o hrani za posebne prehrambene potrebe
* Zakon o prehrambenim aditivima, aromama, i prehrambenim enzimima
* Zakon o predmetima opće uporabe
* Zakon o materijalima i predmetima koji dolaze u neposredan dodir s hranom
* Zakon o zaštiti pučanstva od zaraznih bolesti

Ovo je jedina djelatnost u Zavodu koja nema ugovor sa HZZO-om.

**SPECIJALISTIČKO-DIJAGNOSTIČKA ZDRAVSTVENA ZAŠTITA**

***Opis aktivnosti***

Specijalističko-dijagnostička zdravstvena zaštita podrazumijeva kontinuirano obavljanje analiza humanih uzoraka uzetih od bolesnika iz primarne i sekundarne razine zdravstvene zaštite u cilju pravovremenog otkrivanja uzročnika zaraznih bolesti i određivanje njihove osjetljivosti/rezistencije na antimikrobne lijekove te posljedično primjene adekvatne terapije. U cilju prevencije širenja zaraznih bolesti obavlja se utvrđivanje kliconoša kod klinički zdravih osoba i kontrola uspješnosti postupka sterilizacije, te probir za rano otkrivanje raka debelog crijeva.

Obavlja se kontrola sterilizacije za sve zdravstvene ustanove na području županije, kontrola sterilnosti krvi i krvnih pripravaka, kirurškog materijala i pribora, te kontrola ispravnosti vode i pripravaka za hemodijalizu.

Također se preventivno i prema epidemiološkim indikacijama obavlja bakteriološka kontrola žive i nežive sredine s ciljem otkrivanja zaraze.

Obavlja se kontrola na kliconoštvo osoba koje rade na pripremi i distribuciji hrane, dijagnostika tuberkuloze, dijagnostika infekcija izazvanih klamidijama i mikoplazmama.

U 2021. Godini planira se nabaviti uređaj za detekciju SARS COV 12 virusa, a isti je i planiran u prijedlogu plana za 2021. godinu u iznosu 860.000,00 kn, a financirati će se iz decentraliziranih sredstava.

***Zakonska osnova***

* Ugovor s HZZO-om o provođenju specijalističko-dijagnostičke zdravstvene zaštite (1 tim)
* Zakon o zaštiti pučanstva od zaraznih bolesti
* EUCAST – Europski standard za testiranje osjetljivosti – rezistencije bakterija na antibiotike
* Pravilnik o dobroj laboratorijskoj praksi
* Određene cijene dijagnostičko terapijskih postupaka DTP – mikrobiologija
* Pravilniku o minimalnim uvjetima u pogledu radnika i medicinsko-tehničke opreme za obavljanje zdravstvene djelatnosti

**UPRAVA SA ADMINISTRATIVNO-TEHNIČKIM OSOBLJEM**

***Opis aktivnosti***

Uprava s administrativno-tehničkim osobljem brine o obavljanju svih ekonomskih i pravnih poslova važnih za funkcioniranje cijele ustanove, stvara uvjete za obavljanje medicinskih i stručnih poslova unutar ustanova, brine o održavanju pokretne i nepokretne imovine na čelu s ravnateljem ustanove, a sve u cilju osiguranja i održavanja transparentnosti poslovanja uz zakonito, namjensko i svrhovito korištenje sredstava.

***Zakonska osnova***

* Zakon o radu
* Pravilnik o sadržaju i načinu vođenja evidencije o radnicima
* Zakon o plaćama u javnim službama
* Uredbe o nazivima radnih mjesta i koeficijentima složenosti poslova u javnim službama
* Pravilnik o sadržaju obračuna plaće, naknade plaće ili otpremnine
* Zakon o djelatnostima u zdravstvu
* Zakon o obustavama
* Zakon o doprinosima na obvezna osiguranja
* Zakon o porezu na dodanu vrijednost
* Zakon o proračunu
* Pravilnik o proračunskim klasifikacijama
* Pravilnik o proračunskom računovodstvu i proračunskom planu
* Pravilnik o financijskom izvještavanju
* Zakon o fiskalnoj odgovornosti
* Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila
* Zakon o sustavu unutarnjih financijskih kontrola
* Pravilnik o provedbi financijskog upravljanja i kontrola u javnom sektoru
* Zakon o zaštiti na radu
* Zakon o pravu na pristup informacijama
* Zakon o tajnosti podataka
* Zakon o zaštiti osobnih podataka
* Zakon o arhivskom gradivu i arhivima
* Uredba o uredskom poslovanju
* Zakon o javnoj nabavi
* Zakon o financijskom poslovanju i predstečajnoj nagodbi
* Zakon o rokovima ispunjena novčanih obveza
* ostali relevantni pravni akti

***III. Obrazloženje pojedinih skupina prihoda i izdataka***

Obzirom na propisanu obvezu da proračunski korisnici jedinica lokalne i područne samouprave planiraju prihode i izdatke za 2021. godinu na razini podskupine (treća razina računskog plana), te Upravno vijeće također usvaja financijski plan na trećoj razini, radi detaljnije informacije daje se pregled svih prihoda i izdataka.

1. **PLANIRANI PRIHODI I PRIMICI U 2021. GODINI**

**U podskupini računa 636 – Pomoći proračunskim korisnicima iz proračuna koji im nije nadležan – Izvor financiranja Pomoći** planirano je250.000,00 kuna. Prihodi su planirani od iz Ministarstva zdravstva za provedbu projekta koji provodi Djelatnost za prevenciju ovisnosti u iznosu 250.000,00 kn.

**U podskupini računa 638 – Pomoći temeljem prijenosa EU sredstava – Izvor financiranja Pomoći** planirano je 141.725,00 kn. Prihodi su planirani od projekta Rokovi super junaci protiv pretilosti i pomoći od EU sredstava.

**U podskupini računa 641 – Prihodi od financijske imovine** – **Izvor financiranja Namjenski primici – kamata** planirani su u iznosu od 1.200,00 kuna. U te prihode ulaze prihodi od depozita po viđenju te prihodi od zateznih kamata.

**U podskupini 652 – Prihodi od administrativnih pristojbi i po posebnim propisima – Izvor financiranja Prihodi za posebne namjene - HZZO i Prihodi od prodaje ili zamjene nef.imovine i naknade s nalsova osiguranja** planirani su u iznosu od 590.000,00 kuna. U ove prihode ulaze prihodi od sufinanciranja cijene usluga participacije, prihodi od dopunskog osiguranja (Opći prihodi i primici HZZO), prihodi s naslova osiguranja, refundacija štete i totalne štete i ostali nespomenuti prihodi.

**U podskupini 661 – Prihodi od pruženih usluga – Izvor financiranja Vlastiti prihodi** planirani su u iznosu 3.400.000,00 kuna. Vlastiti prihodi su na razini 2020. godine.

**U podskupini 671 – Prihodi iz nadležnog proračuna za financiranje redovne djelatnosti proračunskih korisnika – Izvor financiranja Opći prihodi i primici - JLPRS** planirani su prihodi u iznosu od 1.800.255,00 kuna. Iz županijskog proračuna planirana je otplata glavnice i kamate za cijelu 2021. godinu , kupnja uređaja za detekciju SARC COV 12 virusa i nabavaa nefinancijske imovine prema planu nabave za 2021. godinu.

*U ove prihode ulaze:*

Prihodi za financiranje rashoda poslovanja (Prihodi za javnozdravstvene potrebe – prevencija ovisnosti) planirani su u županijskom proračunu za 2021. godini u iznosu 30.000,00 kuna.

Prihodi za financiranje rashoda za nabavu nefinancijske imovine (Decentralizirana sredstva) planirani su u iznosu 1.770.255,00 kuna. Iz ovih prihoda financirati će se otplata glavnice i kamata za kredit koji je Zavod podigao za izgradnju Zavoda, kupnja uređaja za detekciju SARS COV 12 virusa i kupnja nefinancijske imovine.

**U podskupini 673 – Prihodi od HZZO-a na temelju ugovornih obveza – Izvor financiranja Prihodi za posebne namjene - HZZO** planirani su prihodi u iznosu 4.500.000,00 kuna. Ovi prihodi čine 42% ukupnih prihoda i primitaka Zavoda.

**U podskupini 723– Prihodi od prodaje prijevoznih sredstava – Izvor financiranja Vlastiti prihodi** nije planirana prodaja prijevoznih sredstava.

1. **PLANIRANI RASHODI I IZDACI**

**Rashodi za zaposlene - 31,** planirani su u visini utvrđenih plaća i materijalnih prava zaposlenika prema Temeljnom kolektivnog ugovoru za službenike i namještenike u javnim službama, Uredbe o nazivima radnih mjesta i koeficijentima složenosti poslova u javnim službama, Pravilnika o plaćama i drugim materijalnim pravima radnika Zavoda za javno zdravstvo. Rashodi za zaposlene čine 66,5% ukupnih rashoda poslovanja Zavoda.

Broj Zaposlenih u Zavodu iznosi 36.

Rashodi za zaposlene financirat će se iz izvora financiranja Prihodi za posebne namjene – HZZO , iz Vlastitih prihoda i iz dijela prihoda koji ćemo ostvariti od Ministarstva zdravstva i iz europskog socijalnog fonda kroz projekte.

U podskupini računa 312 u iznosu od 190.590,00 kuna planirani su rashodi za jubilarnu nagradu, darovi za djecu povodom dana Sv. Nikole, dar u naravi, Otpremnine, Naknade za bolest invalidnost i slučaj smrti, regres, božićnica i naknada za rođenje djeteta.

**Materijalni rashodi - 32**, planirani su u iznosu 3.062.365,00 kuna. Materijalni rashodi se najvećim dijelom financiraju iz Prihoda od HZZO-a i iz Vlastitih prihoda.

*Materijalne rashode čine:*

**321 – Naknade troškova zaposlenima** planirane su u iznosu 162.000,00 kuna. Ove rashode čine rashodi za dnevnice za službena putovanja , naknade za smještaj i prijevoz na službenom putu, seminari i savjetovanja te rashodi za naknade za prijevoz, za rad na terenu i odvojeni život. Ovi rashodi financirati će se iz Prihoda za posebne namjene – HZZO i vlastitih prihoda.

**322 – Rashodi za materijal i energiju** planirani su u iznosu 1.379.200,00 kuna. Ovi rashodi financirati će se iz Prihoda za posebne namjene – HZZO, Opći prihodi i primici-JLPRS, iz Vlastitih prihoda i iz Pomoći.

**323 – Rashodi za usluge** planirani su u iznosu 1.285.015,00 kuna. Ovi rashodi financirati će se iz Prihoda za posebne namjene – HZZO, Općih prihoda i primitaka – JLPRS, Vlastitih prihoda, Pomoći i prihoda od refundacija šteta. Rashodi za usluge na razini su rashoda iz 2020. godine.

**329 – Ostali nespomenuti rashodi** planirani su u iznosu od 236.150,00 kuna. U ove rashode ulaze rashodi za Naknade Upravnog vijeća, Premije osiguranja , Reprezentacija, Članarine, Pristojbe i naknade i Ostali nespomenuti rashodi poslovanja. Navedeni rashodi financirati će se iz Prihoda za posebne namjene – HZZO, Vlastitih prihoda i Pomoći.

**342 – Kamate za primljene kredite i zajmove** planirani su u iznosu 97.000,00 kuna. Ovi rashodi su planirani temeljem dobivenih projekcija obračuna kamata Hypo Alpe Adria banke d.d. za otplatu redovne kamate. Financirati će se iz Općih prihoda i primitaka – JLPRS.

**343 – Ostali financijski rashodi** planirani su u iznosu 11.500,00 kuna. Financirati će se iz Vlastitih prihoda.

**Rashodi za nabavu nefinancijske imovine – 42** planirani su u iznosu 1.310.000,00 kuna.

Ove rashode čine:

**422 – Postrojenja i oprema** , ovi rashodi planirani su u iznosu 1.185.000,00 kuna. Rashodi za postrojenja i opremu financiraju se 860.000,00 iz Općih prihoda i primitaka –JLPRS, iz Pomoći u iznosu 166.725,00 kn i 158.275,00 kn iz Vlastitih prihoda.

U ove rashode ulaze rashodi za uredsku opremu i namještaj koji su planirani u iznosu 45.000,00 kuna.

Nabava medicinske i laboratorijske opreme planirana je u iznosu od 1.140.000,00 kuna.

Prijevozna sredstva u cestovnom prometu planirana je u iznosu 125.000,00 kn. planirana je nabavka jednog službenog automobila, a nabava bi se financirala iz Općih prihoda i primitaka –JLPRS i Vlastitih prihoda.

**Izdaci za financijsku imovinu i otplate zajmova – 54** planirani su u iznosu 760.000,00 kuna. Ovi rashodi su planirani temeljem dobivenih projekcija obračuna glavnice Hypo Alpe Adria banke d.d.. Navedeni rashodi financirati će se iz Općih prihoda i primnitaka – JLPRS (DEC sredstva).

Ukupni rashodi i izdaci u 2021. godini planirani su u iznosu 11.511.455,00 kuna.

Ukupan donos viška akumuliranih iz prethodnih godina iznosi 1.008.275,00 kn. Iznos od 808.275,00kn će se utrošiti u 2021. godini, 100.000,00 kn u 2022. godini i 100.000,00 kn u 2023. godini.

Rashodi i izdaci su planirani u skladu sa prihodima i primicima.

Izradila:

Kristina Blažević, dipl.oec.

**Ravnatelj Zavoda**

**Prim.mr.sc. Miroslav Venus, dr.med.**

**Spec. epidemiolog**